
KLAIPĖDOS LOPŠELIO-DARŽELIO ,,ŠVYTURĖLIS“
DIREKTORĖS VIRGINIJOS JONUŠIENĖS
2023 METŲ VEIKLOS ATASKAITA

Nr. 
Klaipėda


I SKYRIUS
STRATEGINIO PLANO IR METINIO VEIKLOS PLANO ĮGYVENDINIMAS

	Klaipėdos lopšelis-darželis ,,Švyturėlis“ (toliau – Įstaiga) įgyvendina ikimokyklinio ir priešmokyklinio ugdymo programas. 2023-09-01 duomenimis Įstaigoje ugdyta 136 ugdytiniai (2022 m. – 140 ugdytinių), iš jų 27 ugdytiniai – ankstyvojo ikimokyklinio ugdymo grupėse, 75 ugdytiniai – ikimokyklinio ugdymo grupėse, 34 ugdytiniai – priešmokyklinio ugdymo grupėse. Vienoje specialiojo ugdymo grupėje buvo ugdomi 8 ugdytiniai, turintys didelių specialiųjų ugdymosi poreikių. Buvo ugdoma 11 ukrainiečių ir 3 iš kitų užsienio šalių atvykę vaikai. Dirbo 26 pedagogai, t. y. 24 etatai (2022 m. – 24,0 etatai), ir 23 nepedagoginiai darbuotojai, t. y. 23,0 etatai (2022 m. – 22,25 etato). 
Praėjusiais metais Įstaigos veikla buvo vykdoma vadovaujantis 2023–2025 m. strateginiu planu (toliau – Strateginis planas) ir 2023 m. veiklos planu (toliau – Veiklos planas). Įstaigos bendruomenė 2023 m. išsikėlė šias prioritetinės veiklos kryptis: 1) kokybiško ugdymo paslaugos teikimo efektyvinimas įvairių gebėjimų vaikams; 2) saugios, sveikos ir pozityvios emocinės aplinkos, atitinkančios šiuolaikinius reikalavimus kūrimas Įstaigoje. 2023–2025 metų strateginiai tikslai – kokybiškai organizuoti ugdymo procesą; kurti sveiką, saugią, šiuolaikinius ugdymo(si) reikalavimus atliepiančią aplinką. Strateginiams tikslams įgyvendinti Strateginiame ir Veiklos planuose buvo iškelti konkretūs veiklos tikslai ir uždaviniai, numatytos priemonės laukiamam rezultatui pasiekti.
Siekiant Strateginio plano pirmojo tikslo – užtikrinti kokybišką ugdymo proceso organizavimą – Įstaigos veikla buvo orientuojama į kokybiškų ugdymo paslaugų teikimo  efektyvinimą įvairių gebėjimų vaikams. Strateginiam tikslui pasiekti buvo vykdomi du Veiklos plano uždaviniai: 
– įgyvendinant pirmąjį uždavinį – plėtoti kompetencijas, kurios atliepia individualius vaiko poreikius, ugdant darnią asmenybę ir taikant įvairias ugdymo formas – buvo įgyvendinama socialinių įgūdžių ugdymo programa ,,Zipio draugai“ (dalyvavo 18 ugdytinių), kurios turinys pritaikytas ir specialiųjų ugdymosi poreikių turintiems vaikams pagal parengtą priemonių komplektą. Šios programos dėka vaikai mokėsi spręsti kasdieniniame gyvenime pasitaikančias problemas ir ugdė(si) socialinius gebėjimus. Socialiniai ir emociniai įgūdžiai buvo formuojami pagal programą ,,Kimochi“, kuri įgyvendinama 2 grupėse (dalyvavo 36 ugdytiniai). Per ataskaitinį laikotarpį buvo peržiūrėtos ir atnaujintos Įstaigoje vykdomos neformaliojo vaikų švietimo (toliau  NVŠ) programos: šokio judesių, taisyklingos laikysenos, muzikos ritmo pajutimo bei judesių grakštumo vaikai buvo mokomi vykdant NVŠ priešmokyklinio ir ikimokyklinio ugdymo šokio judesio mokymo programą. Vaikų fizinė ir psichinė sveikata buvo stiprinama ir skatinamas fizinis aktyvumas bei didinamas vaikų noras judėti, sportuoti vykdant NVŠ sveikos gyvensenos ir neformaliojo vaikų švietimo fizinio aktyvumo programas. Vykdant minėtas programas buvo formuojami sveikatą stiprinančio fizinio aktyvumo įpročiai ir sveikos gyvensenos įgūdžiai (dalyvavo 136 ugdytiniai). Specialiųjų ugdymosi poreikių turinčių vaikų individualių gebėjimų realizavimui specialiojoje grupėje sukurta struktūruota aplinka. Koridoriuose sumontuotos manipuliacinės lentos veikia kaip papildomi, iš anksto su vaikais sutarti motyvaciniai stimulai arba kaip galimybė pakeisti aplinką, patiriant sensorinę perkrovą grupėje ar kitoje patalpoje. Specialiųjų ugdymosi poreikių turintiems vaikams (19 vaikų) sudaryti individualios pagalbos planai bei pritaikytos programos. Elektroninio dienyno ,,Mūsų darželis“ (toliau – elektroninis dienynas) pagalba Įstaigoje sėkmingai veikė nuosekli veiklos planavimo sistema, kuri užtikrino sistemingą, kryptingą ir kokybišką ugdymo proceso veiklos organizavimą, skatino visos bendruomenės komandinį darbą, įtraukiant tėvus į ugdymo procesą bei projektų organizavimą. Įgyvendinant ikimokyklinio ir atnaujintą priešmokyklinio ugdymo programas, buvo atliekamas vaikų pažangos ir pasiekimų vertinimas, kuris orientuotas į ugdymo perspektyvą, o pedagogų stebėjimo rezultatai panaudoti vaiko pažangai ir pasiekimams gerinti bei individualios pagalbos planų koregavimui. Dienyno pagalba tėvams buvo matoma fiksuojama vaikų pažanga ir pasiekimų vertinimas, vertinimo rodikliai ir suvestinės. Vaikų pažanga ir pasiekimai buvo individualiai aptariami su tėvais. Elektroninio dienyno naudojimas užtikrino veiklos procesų skaidrumą ir pagerino komunikaciją tarp tėvų ir Įstaigos darbuotojų. Mokytojas, baigęs specialius kursus, rusų kalba ugdomus vaikus moko valstybinės lietuvių kalbos. Įrengus kampelius patyriminiam ir eksperimentiniam ugdymo metodams taikyti bei STEAM veikloms vykdyti pagerėjo ugdymo turinio įgyvendinimo kokybė. Metų eigoje vykdyti 9 STEAM projektai. Siekiant paįvairinti ugdymo veiklas mokytojai bei logopedai taikė inovatyvias patyriminio ugdymo priemones. Užtikrinant ugdymo proceso kokybę, organizuoti tradiciniai ir netradiciniai renginiai, 6 šventės, organizuota ir dalyvauta 42 ilgalaikiuose ir trumpalaikiuose projektuose, vykdytos edukacinės veiklos, 3 socialinės edukacijos, dalyvauta 38 vaikų kūrybinių darbelių parodose, akcijose, konkursuose, parengtas ir vykdytas 21 projektas bendradarbiaujant su šeimomis. Tėvų ir pedagogų apklausų duomenimis 75 proc. tėvų dalyvavo Įstaigos organizuotoje veikloje, akcijose, darbelių parodose, projektuose, 30 proc. tėvų aktyviai dalyvavo Įstaigos veikloje priimant bendrus ugdymo organizavimo sprendimus ir jiems tiesioginis bendravimas su pedagogais yra prioritetas. 2023 metais bendradarbiaujant su Klaipėdos pedagogine psichologine tarnyba buvo organizuotos 2 paskaitos Įstaigos bendruomenei ir tėvams vaiko pasiekimų kokybės ir emocijų suvokimo bei raiškos krypties temomis „Vaiko adaptacija darželyje“ bei „Pasiruošimas mokyklai“;
– įgyvendinant antrąjį uždavinį – tobulinti Įstaigos bendruomenės narių profesines ir asmenines kompetencijas jas plačiai taikant ugdymo procese – buvo parengta 2023 metų 53 akad. val. ilgalaikė kvalifikacijos tobulinimo programa „Bendradarbiavimas ir ugdymo(si) proceso kokybės gerinimas kuriant palankią ugdymo(si) aplinką“. Įgyvendinant šią programą, įvyko 4 seminarai: „Inovatyvus ikimokyklinis ugdymas. Kaip dirbti vadovaujantis rekomendacijomis ,,Žaismė ir atradimai“, ,,Įtraukusis ugdymas. Ugdyme dalyvauja visi“, ,,Eksperimentai“, „Emocijos ir jausmai. Pyktis ir baimė“. Organizuota apskrito stalo diskusija „Ikimokyklinis ir priešmokyklinis ugdymas. Kuo gyvename šiandien?“, kurioje penkių ikimokyklinio ugdymo įstaigų bendruomenės pasidalijo pedagoginio darbo patirtimi, ugdymo aktualijomis, iššūkiais dirbant pagal atnaujintą priešmokyklinio ugdymo programą. Siekiant paskatinti pedagogų lyderystę buvo organizuota respublikinė metodinė diena ,,Lyderystė ir bendradarbiavimas ugdant šiuolaikinį vaiką“, kurioje pedagogai ir švietimo pagalbos vaikui specialistai pasidalijo patirtimi ir sėkmės galimybėmis. 4 Įstaigos pedagogai skaitė pranešimus ir dalijosi gerąja patirtimi apie ugdymą lyderiaujant ir bendradarbiaujant. Įstaigoje užtikrinama gerosios patirties sklaida bei efektyvi komunikacija vykdant konferencijų, seminarų ir kursų metu gautos medžiagos pristatymą ir aptarimą mokytojų metodinėje grupėje. Pedagogai tikslingai tobulino kvalifikaciją, atsižvelgdami į Įstaigos tikslus, prioritetus, asmeninius poreikius Nacionalinio lygio mokymuose „Kvalifikacijos tobulinimo programa ikimokyklinio ir pradinio ugdymo pedagogams, ketinantiems dirbti pagal priešmokyklinio ugdymo programą“ ir Nacionalinio lygio programoje „Lietuvių kalbos mokymas ikimokykliniame amžiuje tautinių mažumų mokyklose“. Nuolatinis mokytojų profesinis tobulėjimas turėjo teigiamos įtakos ugdymo turinio kaitai ir darbo kokybei. Visa Įstaigos bendruomenė kėlė savo profesinę kvalifikaciją įgyvendinant ilgalaikę kvalifikacijos tobulinimo programą bei savarankiškai klausydami seminarų internetinėje mokymų platformoje pedagogas.lt. Kiekvienas pedagogas vidutiniškai išklausė 101 val. seminarų ir mokymų, vadovai – vidutiniškai 143 val. Mokymų, seminarų, paskaitų metu įgytas žinias pritaikė organizuojant ir tobulinant ugdymo procesą. Kvalifikacijos tobulinimui skirtos lėšos panaudos efektyviai – 100 proc. Įstaigos bendruomenė yra nuolat besimokanti organizacija, kurioje vyrauja nuolatinis siekis tobulėti.
Siekiant Strateginio plano antrojo tikslo – sveikos, saugios ir šiuolaikinius ugdymo(si) reikalavimus atliepiančią aplinkos kūrimas – Įstaigos veikla buvo orientuojama į saugios, sveikos ir pozityvios emocinės aplinkos kūrimą Įstaigoje. Tikslui pasiekti buvo vykdomi du Veiklos plano uždaviniai: 
– įgyvendinant pirmąjį uždavinį – užtikrinti Įstaigos veiklos įsivertinimu grįstą ugdymo kokybę, stiprinant bendruomenės narių bendradarbiavimą ir ugdymo(si) proceso kokybės gerinimą kuriant palankią ugdymo(si) aplinką – buvo atliktas vidaus auditas, kurio metu nustatytos stipriosios sritys: vadovų profesinė kompetencija, vaiko teisių atspindėjimas Įstaigos veiklos dokumentuose, pedagoginė ir socialinė pagalba, tradicijos, lėšų vadyba, Įstaigos mikroklimatas. Per ataskaitinį laikotarpį patobulėjo šios sritys: įstaigos mikroklimatas, specialiųjų ugdymosi poreikių vaikų pažanga, vaikų kultūra. Įstaigos planavimas grindžiamas Įstaigos veiklos (įsi)vertinimo rezultatais. Didelis dėmesys buvo skiriamas vaikų pažangos ir pasiekimų rezultatų analizei. 2023 metų gegužės mėnesio vertinimo rezultatai parodė, kad 95,3 proc. vaikų padarė didelę pažangą, 4,3 – pakankamą pažangą (2022 metais atitinkamai buvo 93,8 proc. ir 6,2 proc.). Pedagogai atliko savianalizę, numatė profesinių ir asmeninių kompetencijų tobulinimą, orientuotą į ugdymo kokybės pokyčius, Įstaigos prioritetus, tikslų ir uždavinių įgyvendinimą. Visi bendruomenės nariai dalyvavo planuojant, analizuojant, vertinant Įstaigos veiklą, taip buvo užtikrintas Įstaigos administracijos ir personalo tarpusavio santykių gerinimas, palankaus mikroklimato kūrimas. Siekdami užtikrinti bendruomenės narių komandinį darbą ugdant įvairių gebėjimų vaikus Įstaigos bendruomenė dalyvavo tęstinėje kvalifikacijos tobulinimo programoje „Tūkstantmečio darželis: įtrauktis, inovacijos, psichologija“. Kuriant palankią ugdymosi aplinką 4 grupėse buvo atnaujinti stalai ir kėdutės, įsigyta 11 planšečių bei įvairių ugdymo priemonių už 14818 eurų, suremontuota Muzikos salė;
– įgyvendinant antrąjį uždavinį – gerinti Įstaigos mikroklimatą – bendruomenės narių bendravimo ir bendradarbiavimo kokybei gerinti organizuotos paskaitos, mokymai bei edukacija ,,Įstaigos mikroklimato gerinimas“, ,,Savęs pažinimas pozityvių tarpasmeninių santykių kūrimo kontekste“ ir ,,Edukacinių - kultūrinių veiklų taikymas kuriant pozityvius santykius įstaigoje“. Visi Įstaigos darbuotojai jaučia atsakomybę už kiekvieną vaiką.Vidaus audito rezultatai parodė, kad Įstaigos mikroklimatas pagerėjo nuo 37 proc. 2022 metais iki 75,5 proc. 2023 metais. 55 proc. Įstaigos darbuotojų dalyvauta įvairiose darbo grupėse: Įstaigos taryboje, metodinėje taryboje, mokytojų taryboje, laikinose darbo grupėse, t. y. dalyvauta sprendžiant visiems svarbius klausimus ir priimant sprendimus Įstaigos veiklos klausimais. Darbuotojai jaučiasi vertinami ir įvertinti, paskatinti premija.
2023 m. Įstaigos finansinė situacija buvo tokia:
	Finansavimo šaltinis
	Lėšos (tūkst. Eur)
	Pastabos


	
	Planas (patikslintas)
	Panaudota lėšų
	Įvykdymas (%)
	

	Savivaldybės biudžetas (SB)
	628,5
	626,1
	99,6
	Liko nepanaudotos socialinio draudimo ir ligos pašalpos lėšos. Vaikų, gavusių 50 % ir 100 % kompensavimą, mažas lankomumas

	Specialioji tikslinė dotacija (VB)
	381,5
	379,3
	99,4
	Liko nepanaudotos socialinio draudimo ir ligos pašalpos lėšos. Mokinių nemokamo maitinimo lėšos sumažėjo dėl lapkričio ir gruodžio mėnesį sumažėjusio vaikų lankomumo

	Įstaigos gautos pajamos (surinkta pajamų SP), iš jų:
	92,0
	81,9
	89,0
	Vaikų lankomumo vidurkis 13 dienų per mėnesį. Priešmokyklinukų buvo planuota 19, o nuo 2023-09-01 sukomplektuotos 2 priešmokyklinės grupės (37 vaikai) dėl to buvo surinkta mažiau pajamų.

	Pajamų išlaidos (SP)
	
	78,9
	
	-

	Projektų finansavimas (ES; VB;SB)
	–
	–
	–
	

	Kitos lėšos (parama 1,2 % GPM ir kt.)
	
	0,2
	
	-

	Iš viso
	1102,0
	1084,5
	98,4
	

	Kreditinis įsiskolinimas (pagal visus finansavimo šaltinius) 2024 m. sausio 1 d. 
	0,03
	Ryšių paslaugų įsigijimo išlaidos už 2023 m. gruodžio mėnesį


Įstaigoje 2023 metais buvo atlikti šie patikrinimai:
Klaipėdos miesto savivaldybės kontrolės ir audito tarnyba 2023 metais atliko Įstaigos 2022 metų Finansinio ir teisėtumo auditą. Pažeidimų nenustatyta. Rekomendacija įgyvendinta. 
Valstybinės maisto ir veterinarijos tarnybos Klaipėdos departamento Viešojo maitinimo įmonės planinio patikrinimo 2023 m. spalio 19 d. aktas Nr. 37VMĮP-2544. Higienos neatitikimų nenustatyta.
Kontrolės įstaiga Inspectum 2023 m. spalio 9 d. pateikė Vaikų žaidimų aikštelės kontrolės ataskaitą. Vaikų žaidimų įranga ir danga atitinka LST EN1176-1,3,6:2018 reikalavimus.
2023 m. neišspręstos problemos (sąlygotos vidaus ir išorės faktorių): 1) reikalinga Įstaigos šildymo tinklų sistemos renovacija; 2) reikalinga elektros instaliacijos renovacija; 3) reikalinga įrengti priešgaisrinę sistemą, atitinkančią šiuolaikinius gaisrinės saugos reikalavimus.
Planuodama 2024 metų veiklą, Įstaigos bendruomenė susitarė dėl prioritetų – užtikrinti veiksmingą pagalbą skirtingų poreikių vaikams bei mikroklimato gerinimas Įstaigoje.



II SKYRIUS
METŲ VEIKLOS UŽDUOTYS, REZULTATAI IR RODIKLIAI

1.	Pagrindiniai praėjusių metų veiklos rezultatai
	Metų užduotys (toliau – užduotys)
	Siektini rezultatai
	Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)
	Pasiekti rezultatai ir jų rodikliai

	1. 1.Užtikrinti efektyvų ir kokybišką Įstaigos valdymą 
	Įstaigos veiklą reglamentuojantys dokumentai atitinka teisės aktų reikalavimus
	1. Parengta atnaujinta Darbo apmokėjimo sistema (iki 2023-12-01).









2. Parengtas Dovanų, gautų pagal tarptautinį protokolą ar tradicijas, taip pat reprezentacijai skirtų dovanų perdavimo, vertinimo, registravimo, saugojimo ir eksponavimo tvarkos aprašas 
	1. Parengta atnaujinta Įstaigos darbo apmokėjimo sistema. Direktoriaus 2023-11-14 įsakymas Nr. V-136 ,,Dėl Klaipėdos lopšelio-darželio ,,Švyturėlis“ darbo apmokėjimo sistemos tvirtinimo“. Suderinta su Įstaigos taryba ir profesinės sąjungos pirmininku, bendruomenei pateikta el. laišku.
2. 1. Parengtas ir patvirtintas Dovanų, gautų pagal tarptautinį protokolą ar tradicijas, taip pat reprezentacijai skirtų dovanų perdavimo, vertinimo, registravimo, saugojimo ir eksponavimo tvarkos aprašas, patvirtintas 2023-12-28 direktoriaus įsakymu Nr. V-150.
2.2. Sudaryta darbo grupė Direktoriaus įsakymų rengimo tvarkos aprašui parengti (2023-11-09 įsakymas Nr. V-134). Patvirtintas Direktoriaus įsakymų rengimo tvarkos aprašas (2023-12-20 įsakymas Nr. V-134)

	1.2. Įtraukti bendruomenę į Įstaigos veiklai svarbių sprendimų priėmimą

	Bendruomenės nariai rodys iniciatyvą priimant Įstaigos veiklai svarbius sprendimus
	1. 50 proc. darbuotojų dalyvauja Įstaigos savivaldoje, darbo grupėse (iki 2023-12-29).












2. 10 proc. tėvų dalyvauja darbo grupėse ir komisijose (iki 2023-12-29).






3. Inicijuotas 2 kūrybinių grupių, komandų sukūrimas Įstaigos ugdymo proceso tobulinimui (iki 2023-12-29)
	1. Įstaigos savivaldoje (Įstaigos taryboje, Mokytojų taryboje, Metodinėje taryboje), Vaiko gerovės komisijoje bei įvairiose trumpalaikėse darbo grupėse 2023 metais dalyvavo 29 darbuotojai, t. y. 58 proc. darbuotojų. Savivaldos ir darbo grupių atstovai analizuoja Įstaigos veiklos aspektus, atsižvelgia į viso kolektyvo nuomonę bei pasiūlymus ir priima Įstaigos veiklai svarbius sprendimus ir susitarimus, kurie neprieštarauja teisės aktų nuostatoms.
2. Devyni tėvai dalyvauja Tėvų taryboje ir Įstaigos taryboje (18 proc.). Tėvai komunikuoja su visos Įstaigos vaikų tėveliais bei įstaigos darbuotojais pateikdami pasiūlymus, pageidavimus ir dėl informacijos pateikimo apie savivaldoje priimtus nutarimus bei susitarimus. 
3.1. Inicijavau organizuoti 2023-2024 mokslo metų ilgalaikį edukacinį projektą su tėvais ,,Tėvai- vaikams“, kurio tikslas į ugdomąją veiklą įtraukti ugdytinių šeimos narius siekiant stiprinti motyvaciją, pasitikėjimą savimi ir saugumą. Šiame projekte dalyvauja 19 tėvų ir vaikų bei 2 grupės mokytojai. Šeima ir Įstaiga tapo atviresni vieni kitiems, geriau pažinome ugdytinių šeimos narius, vaikų ryšį su jais, abi pusės suprato ir vertina viena kitos svarbą vaiko ugdyme, tenkinant vaikų poreikius ir dalinasi atsakomybe už vaiko motyvacijos skatinimą (Direktoriaus 2023-10-23 įsakymas Nr. V-128)
3.2. Inicijavau Įstaigos pedagogus dalyvauti ilgalaikiame Lietuvos masinio futbolo asociacijos respublikiniame projekte ,,Futboliukas“. Direktoriaus 2023-10-05 įsakymas Nr. V-122 ,,Dėl ilgalaikio projekto vykdymo“. Sudarytos sąlygos ugdytiniams susipažinti su šia sporto šaka, šios sporto šakos taisyklėmis bei paįvairinti fizinio aktyvumo veiklą. Šiame projekte dalyvauja 80 vaikų

	1.3. Efektyvinti bendravimą ir bendradarbiavimą tarp Įstaigos pedagogų ir ugdytinių tėvų 
	Teigiamas kiekvieno mokinio individualios pažangos pokytis 
	1. Organizuoti 2 susitikimai-konsultacijos tėvams su Pedagoginės psichologinės tarnybos specialistais vaikų adaptacijos ir pasiruošimo mokyklai klausimais (iki 2023-10-31).




















2. 60 % tėvų dalyvauja ir/ar prisideda prie ugdymo proceso organizavimo grupėse (iki 2023-12-29).
























3. Sudarytos sąlygos 98 % tėvų naudotis elektroniniu dienynu ir gauti su vaiko ugdymu susijusią informaciją (iki 2023-10-06)
	1. Inicijavau ir organizavau 2 susitikimus- konsultacijas tėvams ir pedagogams su Pedagoginės psichologinės tarnybos (toliau – PPT) specialistais vaikų adaptacijos ir pasiruošimo mokyklai klausimais (Klaipėdos miesto pedagogų švietimo ir kultūros centro 2023-09-26 pažymėjimas Nr.12320 ir 2023-10-03 pažymėjimas Nr.12355). Dalyvavo 50 proc. tėvų. 
Suteikta informacija tėvams apie vaikų ugdymo svarbą priešmokyklinėje grupėje, pasiruošimą lankyti mokyklą ir adaptaciją lopšelio grupėje, parengtas ir pateiktas lankstinukas tėvams. Tėvams buvo teikiamos konsultacijos individualiai, nuolat informuojami ir kviečiami dalyvauti PPT organizuojamose paskaitose ir konsultacijose minėtomis temomis.
2. 2023 metų lapkričio mėnesį buvo vykdoma pedagogų apklausa apie tėvų dalyvavimą vaikų ugdomajame procese Įstaigoje. Apklausoje dalyvavo visi 24 pedagogai. Apklausos duomenys parodė, kad 75 proc. tėvų dalyvauja Įstaigos vaikams organizuojamoje veikloje, 30 proc. tėvų aktyviai ir pastoviai dalyvauja organizuojant grupės ugdomąją veiklą, 22 proc. tėvų patys pasiūlo pagalbą, 66 proc. tėvų reikia paprašyti ir paraginti dalyvauti organizuojant veiklą. Pedagogai nurodė, kad tėvai dalyvavo 74 Įstaigos renginiuose. Apklausos rezultatai aptarti Mokytojų taryboje (2023-11-16 protokolas Nr. V4-6) ir Tėvų taryboje (2023-11-16 protokolas Nr. V6-3). Dėl šių rezultatų darytina išvada, kad pagerėjo vaikų pažangos ir pasiekimų rezultatai, tėvai ir pedagogai geriau pažįsta vieni kitus.
3. Visi Įstaigą lankančių vaikų tėvai (100 proc.) naudojasi elektroniniu dienynu ,,Mūsų darželis“, kur jiems pateikiama informacija apie vaikų pasiekimus ir pažangą, organizuojamas veiklas, dalijamasi informacija apie svarbius pokyčius ir naujoves. Tėvų pageidavimu pateikiama nuotraukų apie vykdytas veiklas ir rezultatus. Taip pat su tėvais laiškais išsakome pageidavimus ir nuomonę apie vaikų ugdymą Įstaigoje. Informacijos pasikeitimo klausimai aptarti 2023-11-16 Tėvų tarybos posėdyje (protokolas Nr. V6-3)

	
	
	
	



2.	Užduotys įvykdytos iš dalies dėl numatytų rizikų (jei tokių buvo)
	Užduotys
	Priežastys, rizikos 

	2.1. 1.3 užduotis Efektyvinti bendravimą ir bendradarbiavimą tarp Įstaigos pedagogų ir ugdytinių tėvų 
	Užduotys steigėjui derinti buvo pateiktos 2023-09-19, nors jos buvo patvirtintos 2023-10-04, o užduotis įvykdyta 2023-09-26 ir 2023-10-03, nes tik tokiu laiku PPT specialistai galėjo atvykti į mūsų įstaigą.
1. Inicijavau ir organizavau 2 susitikimus- konsultacijas tėvams ir pedagogams su Pedagoginės psichologinės tarnybos specialistais vaikų adaptacijos ir pasiruošimo mokyklai klausimais (Klaipėdos miesto pedagogų švietimo ir kultūros centro 2023-09-26 pažymėjimas Nr.12320 ir 2023-10-03 pažymėjimas Nr.12355). Dalyvavo 50 proc. tėvų. 
Suteikta informacija tėvams apie vaikų paruošimą lankyti mokyklą ir adaptaciją lopšelio grupėje, parengtas ir pateiktas lankstinukas tėvams, buvo teikiamos konsultacijos individualiai, nuolat informuojami ir kviečiami dalyvauti Pedagoginės psichologinės tarnybos organizuojamose paskaitose ir konsultacijose minėtomis temomis



3.	Veiklos, kurios nebuvo planuotos ir nustatytos, bet įvykdytos
(pildoma, jei buvo atlikta papildomų, svarių įstaigos veiklos rezultatams)
	Užduotys / veiklos
	Poveikis švietimo įstaigos veiklai

	3.1. Inicijavau ir organizavau mokymus visiems darbuotojams ,,Priekabiavimo ir smurto darbo aplinkoje probleminiai aspektai ir darbuotojų teisės“. Įmonės Teisės labirintai 2023-10-24 „Mokymų dalyvių pažymėjimas – patvirtinimas“ 
	Pedagogai ir aptarnaujantis personalas įgijo ir praplėtė žinias apie galimą smurtą ir priekabiavimą darbo vietose, gavo patarimų kaip identifikuoti smurto ir priekabiavimo atvejus ir kokių prevencinių priemonių imtis, kad užkirsti kelią tokioms apraiškoms, apsaugoti darbuotojus ir suteikti jiems pagalbą. Mokymuose dalyvavo 51 darbuotojas. Darbuotojai įgijo teisinių žinių, tapo atsakingesni bendraujant su kolegomis kolektyve, vaikais ir tėvais, buvo supažindinti su galima drausmine atsakomybe smurtaujant ir priekabiaujant darbo aplinkoje

	3.2. Inicijavau organizuoti respublikinę metodinę dieną ,,Lyderystė ir bendradarbiavimas ugdant šiuolaikinį vaiką“, koordinavau jos vykdymą bei skaičiau pranešimą ,,Prielaidos ir sąlygos lyderystei plėtoti“ (KPŠKC 2023-11-21 pažymėjimas Nr.1861)
	Pranešimus skaitė ir dalyvavo Klaipėdos universiteto Prof. dr. Rasa Braslauskienė, 8 respublikos ikimokyklinio ugdymo įstaigos, t. y. socialiniai partneriai, 18 pedagogų skaitė 14 pranešimų, dalijosi pedagogine patirtimi. Pedagogai įgijo praktinių žinių apie galimybes lyderiauti bendradarbiaujant ir organizuoti įvairesnes ugdomąsias veiklas

	3.3. Vedžiau kolegialų mokymą Įstaigos darbuotojams ,,Pagalba įstaigos darbuotojams planuojant ugdymą, kasdienes veiklas, pateikiant ir keičiantis parengta infirmacija naudojantis kompiuterinėmis priemonėmis“ (KPŠKC 2023-11-03 pažyma Nr.1640)
	[bookmark: _GoBack]Darbuotojai įgijo gebėjimų komunikuoti ir keistis informacija tarpusavyje ir su administracija. Sutaupomas darbuotojų laikas, sąnaudos ir pagerėjo bei paspartėjo dokumentų valdymo laikas
 



4. Pakoreguotos praėjusių metų veiklos užduotys (jei tokių buvo) ir rezultatai 
	Užduotys
	Siektini rezultatai
	Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)
	Pasiekti rezultatai ir jų rodikliai

	4.1. –

